CELEX: 62020TN0692
Language: da
Date: 2020-11-18 00:00:00
Title: Sag T-692/20: Sag anlagt den 18. november 2020 — Iliad Italia mod Kommissionen

18.1.2021   
            
            
               DA
            
            
               Den Europæiske Unions Tidende
            
            
               C 19/70
            
         
      Sag anlagt den 18. november 2020 — Iliad Italia mod Kommissionen
      (Sag T-692/20)
      (2021/C 19/76)
      Processprog: engelsk
      
         Parter
      
      
         Sagsøger: Iliad Italia SpA (Milano, Italien) (ved advokaterne D. Fosselard og D. Waelbroeck)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Kommissionens afgørelse C(2020) 1573 final af 6. marts 2020 om, at den ikke ville modsætte sig den transaktion, der var anmeldt i sag M.9674-Vodafone Italia / TIM / INWIT JV som ændret med tilsagnene, og erklærede den forenelig med det indre marked og EØS-aftalen.
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført fire anbringender.
      
                  1.
               
               
                  Første anbringende om, at tilsagnene ikke giver en klar definition eller kvantificering af det minimum af effekt, der kræves for at opfylde betingelsen om, at tilstrækkeligt fri plads stilles til rådighed, hvilket er et centralt element for tilsagnenes effektive virkning.
               
            
                  2.
               
               
                  Andet anbringende om, at tilsagnene ikke indeholder et udtrykkeligt og klart krav om, at en ny aktør fra starten af opfyldelsen af tilsagnene har ret til hostingtjenester, der dækker 700 MHz bånd, som er afgørende for, at et konkurrerende mobilnet kan fungere effektivt.
               
            
                  3.
               
               
                  Tredje anbringende om, at tilsagnene ikke udtrykkeligt og klart forbyder parterne at vælge upassende lokaliteter for at opfylde deres pligt til at give nye operatører adgang, og tilsagnene yder ingen beskyttelse mod, at parterne handler partisk ved udvælgelsen af de lokaliteter, der gives adgang til.
               
            
                  4.
               
               
                  Fjerde anbringende om, at tilsagnene fastsætter en utilstrækkelig og uklar procedure for at arrangere adgang til relevante lokaliteter, hvilket medfører, at en ny operatør ikke er i stand til at anvende de lokaliteter, der tilbydes i medfør af tilsagnene, effektivt.